VRAG NOSI PRADU 2 / The Devil Wears Prada 2
2026-06-14 21:00 - 23:00 (Europe/Zagreb) | Ljetno kino Jadran, Ulica za Rokom bb, Dubrovnik, Dubrovačko-neretvanska, 20000, Croatia
Dvadeset godina nakon svojih kultnih uloga Mirande, Andy, Emily i Nigela — Meryl Streep, Anne Hathaway, Emily Blunt i Stanley Tucci — vraćaju se modnim ulicama New Yorka i elegantnim uredima časopisa Runway u filmu „Vrag nosi Pradu 2” studija 20th Century Studios, dugoočekivanom nastavku filmskog fenomena iz 2006. godine koji je obilježio čitavu generaciju.
Film režira David Frankel, prema scenariju Aline Brosh McKenna. Producentica filma je Wendy Finerman, dok su izvršni producenti Michael Bederman, Karen Rosenfelt i Aline Brosh McKenna.

DAN RAZOTKRIVANJA / Disclosure Day
2026-06-13 21:00 - 23:30
Neke tajne svi zaslužujemo znati, ali kakve bi posljedice one mogle imati na današnje društvo? Poput Spielbergovih ranijih filmova München (2005.), Most špijuna (2015.), ili Novine (2017.), Dan razotkrivanja ne daje jednostavne odgovore, ali obećava puno više od svega što je legendarni redatelj snimio do sada. U vremenu u kojem živimo, ljudi su gladni istine više nego ikada.
U trenutku kada svijet dobije dokaz o postojanju izvanzemaljskog života, društvo se suočava s nezapamćenim preokretom. Dok vlade pokušavaju kontrolirati informacije, a javnost tone u strah i nevjericu, skupina pojedinaca nalazi se u središtu događaja koji bi mogao zauvijek promijeniti sudbinu čovječanstva. U utrci za istinom, postavlja se ključno pitanje – jesmo li spremni suočiti se s činjenicom da nismo sami?

MRAK FILM / Scary Movie
2026-06-12 21:00 - 22:30
Kultna franšiza vraća se s novim nastavkom u kojem se legendarna ekipa ponovno okuplja kako bi bez zadrške ismijala sve ono što suvremena horor industrija danas smatra nedodirljivim. Punih dvadeset i šest godina nakon što su pobjegli maskiranom ubojici koji je neodoljivo podsjećao na Ghostface, junaci kultne horor-parodije ponovno se nalaze na meti – i ovaj put nijedna horor franšiza nije sigurna. Rebootovi, remakeovi, requelovi, prequelovi, spin-offovi, „pametni“ horori, origin priče i beskrajna „posljednja poglavlja“ koja to nikada nisu – sve dolazi na red u ovoj nemilosrdnoj komičnoj dekonstrukciji suvremene filmske industrije. Ništa nije sveto. Nijedan klišej ne ostaje pošteđen. Svaka granica bit će prijeđena. Braća Wayans vraćaju se kako bi, uz prepoznatljivi humor i potpunu slobodu satire, još jednom uzdrmala pravila igre – i podsjetila da je u hororu jedino strašnije od čudovišta spoznaja da će sve na kraju završiti kao parodija.

GOSPODARI SVEMIRA / Masters of the Universe
2026-06-11 21:00 - 23:15
U filmu GOSPODARI SVEMIRA redatelj Travis Knight vraća legendarnu franšizu na veliko platno u epskoj igranoj avanturi. Nakon 15 godina razdvojenosti, Mač moći vodi princa Adama (Nicholas Galitzine) natrag na Eterniu, gdje otkriva da je njegov dom razoren pod zlokobnom vlašću Skeletora (Jared Leto). Kako bi spasio svoju obitelj i svoj svijet, Adam mora udružiti snage sa svojim najbližim saveznicima, Teelom (Camila Mendes) i Duncanom/Man-At-Armsom (Idris Elba), te prihvatiti svoju pravu sudbinu kao He-Man — najmoćniji čovjek u svemiru.
